ai4bharat/Pralekha huggingface dataset:
மத்திய அமைச்சரவை
சர்வதேச பயங்கரவாதம், நாடுகடந்த திட்டமிட்ட குற்றங்களைத் தடுப்பதில் இந்திய – ஆஸ்திரேலியா நாடுகளிடையே புரிந்துணர்வு ஒப்பந்தத்திற்கு மத்திய அமைச்சரவை ஒப்புதல் அளித்தது
சர்வதேச பயங்கரவாதம், நாடுகடந்த குற்றச் செயல்கள் ஆகியவற்றைத் தடுப்பதற்காக இந்திய – ஆஸ்திரேலிய நாடுகளுக்கு இடையிலான புரிந்துணர்வு ஒப்பந்தத்திற்கு பிரதமர் திரு. நரேந்திர மோடி தலைமையில் நடைபெற்ற மத்திய அமைச்சரவைக் கூட்டம் உடனடி ஒப்புதல் அளித்தது.
இந்த உத்தேச ஒப்பந்தம் இந்திய, ஆஸ்திரேலிய நாடுகளுக்கு இடையிலான நல்லுறவை வலுப்படுத்தும். தகவல் பரிமாற்றம், நிபுணத்துவம், அனுபவப் பகிர்வு, திறன் மேம்பாடு ஆகியவற்றின் மூலம் இந்த மண்டலத்தில் அமைதி, ஸ்திரத்தன்மை ஆகியவற்றை ஏற்படுத்துவதற்கு இந்த ஒப்பந்தம் துணைபுரியும்.
இந்தப் புரிந்துணர்வு ஒப்பந்தம் மேற்கண்ட எல்லாப் பிரச்சினைகளையும் கையாள்வதற்கு உறுதியான கட்டமைப்பாக விளங்கும்.
இரு நாடுகளுக்கும் இடை.யில் பரஸ்பர ஒத்துழைப்புக்கும், பல்வேறு துறைகள், நிறுவனங்கள் நிலையிலான விஷயங்களைப் பகிர்ந்து கொள்ளவும் வசதி செய்யும். இந்தப் புரிந்துணர்வு உடன்பாடு நடைமுறைக்கு வரும்போது சர்வதேச பயங்கரவாதத்தையும் நாடு கடந்த திட்டமிட்ட குற்றங்களையும் நசுக்க பெரிய அளவில் துணை புரியும்.
ஆயுஷ்
சூர்ய நமஸ்காரம்; மகர சங்கராந்தியையொட்டி நடைபெறும் உலக அளவிலான முதலாவது செயல்முறை விளக்கத்தில் ஒரு கோடி பேர் பங்கேற்கின்றனர்.
விடுதலையின் அமிர்தப் பெருவிழா கொண்டாடப்படும் நிலையில், மகர சங்கராந்தி தினத்தையொட்டி, ஆயுஷ் அமைச்சகம் முதலாவது உலக அளவிலான சூர்ய நமஸ்கார செயல்முறை விளக்கத்தை நடத்துகிறது. இதில் ஒரு கோடி பேர் கலந்து கொள்கின்றனர். இந்த நிகழ்ச்சியின் போது, ஆயுஷ் அமைச்சர் திரு. சர்பானந்த சோனோவால் மக்களிடையே உரையாற்றி, சூர்ய நமஸ்காரத்தைப் பற்றிய செய்தியை வெளியிடுவார். ஆயுஷ் இணையமைச்சர் டாக்டர். முஞ்ச்பாரா மகேந்திரபாய் கலுபாயும் தமது எண்ணங்களைப் பகிர்ந்து கொள்வார்.
கொரோனா தொற்று பரவல் அதிகரித்து வரும் நிலையில், வீடுகளில் இருந்து சூர்ய நமஸ்காரத்தை மேற்கொண்டு, பதிவு செய்ய பயன்படுத்திய இணைப்பில் வீடியோக்களை பதிவேற்றுமாறு ஆயுஷ் அமைச்சகம் கேட்டுக்கொண்டுள்ளது.
காலை 7 மணி முதல் 7.30 மணி வரையிலான 13 சுற்றுக்களைக் கொண்ட இந்த நிகழ்ச்சியின் நேரலை தூர்தர்ஷன் தேசிய அலைவரிசையில் ஒளிபரப்பாகும். இந்த நிகழ்ச்சியின் போது, உலகின் பல்வேறு அமைப்புகளைச் சேர்ந்த முன்னணி யோகா ஆசிரியர்கள் மற்றும் குருக்கள் தங்கள் செய்திகளைப் பகிர்ந்து கொள்வார்கள். ஆயுஷ் அமைச்சக செயலாளர் திரு. வைத்யா ராஜேஷ் கொடேச்சா, எம்டிஎன்ஐஒய் இயக்குநர் டாக்டர். ஐ.வி. பசவராட்டி ஆகியோரும் இந்த நிகழ்ச்சியில் உரையாற்றுவார்கள்.
ரெயில்வே அமைச்சகம்
ரயில்கள் மற்றும் கழிவறைகளில் தூய்மை மற்றும் பயணிகள் வசதி
போதிய பயணிகள் வசதி மற்றும் தூய்மையாக வைத்திருப்பது என்பது ஒரு தொடர் நடவடிக்கை என்பதுடன் கழிவறை உட்பட ரயில் பெட்டிகளைத் தூய்மையாக வைத்திருக்க அனைத்து முயற்சிகளும் மேற்கொள்ளப்படுகிறது. எனினும் ரயில் பெட்டிகளில் தூய்மையின்மை குறித்தும் கழிவறைகளில் இருந்து வெளிவரும் துர்நாற்றம் குறித்தும் அவ்வப்போது புகார்கள் வந்தவண்ணம் உள்ளன. பயணிகள் உரிய முறையில் பயன்படுத்துவதில்லை என்பதனாலேயே உயிரி கழிவறைகளில் இருந்து துர்நாற்றம் வீசுகின்றன இதற்கான சீர்செய்யும் நடவடிக்கைகள் எடுக்கப்பட்டு வருகின்றன
படுக்கை வசதி கொண்ட ரயில்களில் ரயில் பெட்டிகளில் தூய்மையை மேம்படுத்த இந்திய ரயில்வே பல்வேறு நடவடிக்கைகளை மேற்கொண்டு வருகிறது. அவற்றில் சில கீழே பட்டியலிடப்பட்டுள்ளன.
- கழிவறை உட்பட ரயில் பெட்டிகள் இருபுறமும் இயந்திர உதவியுடன் சுத்தப்படுத்தப்படுகிறது.
- ராஜ்தானி, சதாப்தி மற்றும் இதர முக்கிய நீண்ட தூர மெயில்/எக்ஸ்பிரஸ் ரயிகள் உட்பட 1000த்துக்கும் மேற்பட்ட இணை ரயில்களில் ஆன் போர்டு துப்புரவு சேவை அளிக்கப்பட்டுள்ளது. இதன்படி ரயில் பெட்டிகளில் உள்ள கழிவறைகள், வழிநடை, உட்புறம் மற்றும் பயணிகள் அமருமிடம் போன்றவை சுத்தம்செய்யப்படுகின்றன.
- ’கிளின் மை கோச்’ திட்டத்தில் ரயில் பெட்டிகளில் சுத்தப்படுத்தும் எந்த தேவை இருந்தாலும் பயணிகள் தங்களது மொபைல் மூலம் எஸ்.எம்.எஸ். அனுப்பலாம். மாற்றாக ஆண்ட்ராய்ட் செயலி அல்லது இணையபக்கம் மூலமாகவும் கோரிக்கை விடுக்கலாம்.
- கிளீன் மை கோச் சேவை தற்போது கோச் மித்ரா வசதியாக தரமுயர்த்தப்பட்டுள்ளது. இது ரயில் பெட்டி தொடர்பான பயணிகளின் தேவைகளான தூய்மைப்படுத்துதல், தொற்று நீக்கம், விளக்கு வசதி, ஏர்கண்டிஷனிங் மற்றும் ரயில் பெட்டி கண்காணிப்பு போன்றவற்றை பதிவு செய்யும் ஒற்றை சாளர முறையாகும். கோச் மித்ரா வசதி 9000 இணை ரயில்களில் அறிமுகம் செய்யப்பட்டுள்ளது.
- 210 முக்கிய ரயில்களின் தூய்மையை மதிப்பீடு செய்ய மூன்றாவது நபர் ஆய்வு மேற்கொள்ளப்பட்டு வருகிறது.
மாநிலங்களவையில் இன்று எழுப்பப்பட்ட கேள்வி ஒன்றுக்கு எழுத்து பூர்வமாக அளித்த பதிலில் ரயில்வே இணையமைச்சர் திரு. ராஜன் கோஹைன் இந்த தகவலை அளித்துள்ளார்.
ரெயில்வே அமைச்சகம்
குஷிநகர் ரயில் விபத்து குறித்து ரயில்வே அமைச்சர் திரு. பியூஷ் கோயல் அறிக்கை
உத்தரப் பிரதேசம், குஷிநகரில் ஆளில்லா லெவல் கிராசிங் ஒன்றில் ஏற்பட்ட விபத்தில் இளம் பள்ளிக்குழந்தைகள் உயிரிழந்த செய்தி அறிந்து நான் மிகுந்த வேதனையடைந்தேன். இந்த விபத்தில் உயிரிழந்த குழந்தைகளின் குடும்பத்தினருடன் என் மனவருத்தத்தைப் பகிர்ந்துகொள்வதுடன் காயமடைந்தவர்கள் விரைவில் குணமடையவும் பிரார்த்திக்கிறேன்.
இந்த விபத்தில் உயிரிழந்த குழந்தைகளின் குடும்பத்திற்குத் தலா ரூ. 2 லட்சம், பலத்த காயமடைந்தவர்களுக்குத் தலா ரூ. 1 லட்சம் மற்றும் லேசான காயமடைந்தோருக்குத் தலா ரூ. 50,000 உதவித் தொகையை ரயில்வே அமைச்சகம் அளிக்கும் என்று அமைச்சர் அறிவித்தார்.
தேர்தல் ஆணையம்
மகாராஷ்டிர சட்ட மேலவைக்கு 6 உள்ளாட்சித் தொகுதிகளிலிருந்து இரண்டு ஆண்டுகளுக்கு ஒரு முறை நடைபெறும் தேர்தல் மற்றும் ஆந்திரப் பிரதேசச் சட்டமேலவைக்கு சித்தூர் உள்ளாட்சித் தொகுதியிலிருந்து நடைபெறும் உள்ளாட்சித் தேர்தல் - குறித்து
மகாராஷ்டிர சட்ட மேலவைக்கு 6 உள்ளாட்சித் தொகுதிகளிலிருந்து இரண்டு ஆண்டுகளுக்கு ஒரு முறை நடைபெறும் தேர்தலுடன், ஆந்திரப் பிரதேசச் சட்ட மேலவைக்கு சித்தூர் உள்ளாட்சித் தொகுதியிலிருந்து நடைபெறும் உள்ளாட்சித் தேர்தல் ஆகியன கீழ்காணும் அட்டவணைப்படி நடைபெறும்:
|
|
நிகழ்வுகள்
|
|
|
|
தேதி, கிழமை விவரம்
|
|
1
|
|
வேட்பு மனுத் தாக்கல் ஆரம்பம்
|
|
:
|
|
26 ஏப்ரல் 2018 
|
|
2
|
|
வேட்பு மனுத் தாக்கலுக்குக் கடைசி நாள்
|
|
:
|
|
3 மே 2018 
|
|
3
|
|
வேட்பு மனு பரிசீலனை
|
|
:
|
|
4 மே 2018 
|
|
4
|
|
வேட்பு மனுக்களைத் திரும்பப் பெற, கடைசி நாள்
|
|
:
|
|
7 மே 2018 
|
|
5
|
|
வாக்குப்பதிவு நாள்
|
|
:
|
|
21 மே 2018 
|
|
6
|
|
வாக்குப்பதிவு நேரம்
|
|
:
|
|
காலை 8 மணி முதல் மாலை 4 மணிவரை
|
|
7
|
|
வாக்கு எண்ணிக்கை
|
|
:
|
|
24 மே 2018 
|
|
8
|
|
தேர்தல் நடவடிக்கைகள் நிறைவடைய வேண்டிய நாள்
|
|
:
|
|
29 மே 2018 
மகாராஷ்டிர சட்ட மேலவைக்கு, 6 உள்ளாட்சித் தொகுதிகளிலிருந்து தேர்ந்தெடுக்கப்பட்ட உறுப்பினர்கள்  2018 மே 31 மற்றும் 2018 ஜூன் 21-அன்று கீழ்காணும் விவரப்படி ஓய்வு பெறுகின்றனர்.
|
|
வ.எண்
|
|
உறுப்பினரின் பெயர்
|
|
உள்ளாட்சித் தொகுதியின் பெயர்
|
|
ஓய்வு பெறும் நாள்
|
|
1.
|
|
அனில் தத்தாத்ரே தத்கரே
|
|
ராய்காட்- ரத்தினகிரி-சிந்துதுர்க்
|
|
31.05.2018
|
|
2.
|
|
ஜாத்தவ் ஜெய்வந்தராவ் பண்ட்லிக் ராவ்
|
|
நாசிக்
|
|
21.06.2018
|
|
3.
|
|
பங்க்தியா மிதேஷ் கோத்துலால்
|
|
வார்தா- சந்திராபூர்- கட்ச்சிரோலி
|
|
4.
|
|
அப்துல்லாகான் ஏ. லத்தீப்கான் துரானி
|
|
பார்பானி-ஹிங்கோலி
|
|
5.
|
|
பிரவீன் ராம் சந்திரஜி போட்டே
|
|
அமராவதி
|
|
6.
|
|
தேஷ்முக் திலீ்ப்ராவ் தக்தோஜி ராவ்
|
|
உஸ்மானாபாத்-லத்தூர் - பீட்
ஆந்திர பிரதேச சட்ட மேலவையில் தற்செயலாக ஏற்பட்ட காலியிடம். காலி இடத்தின் விவரம் வருமாறு:
|
|
வ.எண்
|
|
உறுப்பினர் பெயர்
|
|
தொகுதியின் பெயர்
|
|
ஓய்வு பெறும் நாள்
|
|
குறிப்பு
|
|
|
|
1
|
|
கலி முத்துகிருஷ்ணம நாயுடு
|
|
சித்தூர் உள்ளாட்சித் தொகுதி
|
|
11.08.2021
|
|
7.02.2018 அன்று மறைவு
மேற்காணும் சட்ட மேலவைத் தொகுதிக்கு, மேற்குறிப்பிட்ட உள்ளாட்சித் தொகுதிகளிலிருந்து தேர்ந்தெடுக்கப்படும் உறுப்பினர்களின் பதவிக் காலம் உச்ச நீதிமன்றத்தில் நடைபெறும் எஸ்.எல்.பி.  எண்.17123/2015  வழக்கின் தீர்ப்புக்கு உட்பட்டதாகும்.
5.தேர்தல் நடைபெறும் பகுதிகளில் தேர்தல்நடத்தை விதிகள் உடனடியாக அமலுக்கு வருகின்றன. இது தொடர்பான மேல் விவரங்களை http://eci.nic.in/eci_main 1/current/ MCC_26122016.pdf தேர்தல்ஆணைய இணையதளத்தில் காணலாம்.
(Visitor Counter : 149
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
மாலத்தீவு மற்றும் பங்களாதேஷின் குடிமைப்பணி சிவில் அலுவலர்களுக்கான இரண்டு வார திறன் மேம்பாட்டுத் திட்டங்கள் முசோரியில் உள்ள நல்லாட்சிக்கான தேசிய மையத்தில் தொடங்கியது
மாலத்தீவு மற்றும் பங்களாதேஷின் குடிமைப்பணி அலுவலர்களுக்கான இரண்டு வார திறன் மேம்பாட்டுத் திட்டங்கள் முசோரியில் உள்ள நல்லாட்சிக்கான தேசிய மையத்தில் தொடங்கியது. மாலத்தீவைச் சேர்ந்த 27 அதிகாரிகளும், வங்கதேசத்தைச் சேர்ந்த 39 அதிகாரிகளும் இந்த இரண்டு நிகழ்ச்சிகளிலும் பங்கேற்கின்றனர்.
இந்தத் திட்டம் பிரதமர் திரு நரேந்திர மோடியின் 'வசுதைவ குடும்பகம்' மற்றும் 'முதலில் அண்டை நாடுகள்' கொள்கைகளுக்கு ஏற்ப வடிவமைக்கப்பட்டுள்ளது. ஆட்சி மற்றும் உறுதியான பொது சேவையில் உருவாகி வரும் சவால்களை எதிர்கொள்ள அண்டை நாடுகளுக்கு தங்கள் குடிமைப்பணி அதிகாரிகளின் திறனை மேம்படுத்த இதில் இந்தியா உதவுகிறது.
இந்தத் திறன் மேம்பாட்டுத் திட்டம், கொள்கைகள் மற்றும் நடைமுறைக்கு இடையே உள்ள இடைவெளிகளை நிரப்புவதற்கு அர்ப்பணிப்புள்ள முயற்சிகளை மேற்கொள்வதற்கு சிவில் அதிகாரிகளுக்கு உதவும். மக்களுக்கு உறுதியான மற்றும் தடையற்ற சேவைகளை வழங்குவதற்கு அவர்களைத் தயார்ப்படுத்துவதற்காக இது அறிவியல் பூர்வமாக வடிவமைக்கப்பட்டுள்ளது.
தொடக்க அமர்வுக்கு நல்லாட்சிக்கான தேசிய மையத்தின் தலைமை இயக்குநர் திரு பாரத் லால் தலைமை தாங்கினார். அதிகாரிகளிடம் உரையாற்றிய அவர், ஒவ்வொரு குடிமகனும் சமமாக நடத்தப்படும் வகையில், பயனுள்ள பொது சேவை வழங்குவதை வலியுறுத்தினார். தரமான பொது சேவைகளை அணுகக்கூடிய சூழலை உருவாக்குவதில் அரசு அதிகாரிகளின் பங்கை விரிவாகக் கூறினார். மேம்பட்ட வாழ்க்கைத் தரத்தை உறுதிப்படுத்த நல்ல நிர்வாக நடைமுறைகளைக் கடைப்பிடிக்க வேண்டும் என்று அவர் வலியுறுத்தினார். 100 மில்லியனுக்கும் அதிகமான குடும்பங்கள் பயனடைந்த உஜ்வாலா யோஜனா போன்ற இந்தியாவின் நல்லாட்சி மாதிரிகளின் உதாரணங்களையும் அவர் எடுத்துக்காட்டினார்.
ஒவ்வொரு கிராமப்புற வீடுகளுக்கும் சுத்தமானக் குடிநீரை குழாய் மூலம் விநியோகிப்பதை உறுதி செய்வதற்கான ஜல் ஜீவன் இயக்கத்தையும் அவர் சுட்டிக்காட்டினார்.
2019-ஆம் ஆண்டு இந்தியப் பிரதமர் திரு நரேந்திர மோடியின் மாலத்தீவு பயணத்தின் போது, நல்லாட்சிக்கான தேசிய மையம், மாலத்தீவின் குடிமைப்பணி சிவில் சர்வீஸ் கமிஷனுடன் 2024 ஆம் ஆண்டுக்குள் 1,000 மாலத்தீவு குடிமைப்பணி அதிகாரிகளின் திறனை வளர்ப்பதற்கான புரிந்துணர்வு ஒப்பந்தத்தில் கையெழுத்திட்டது. 2024 ஆம் ஆண்டிற்குள் 1,800 அரசு ஊழியர்களின் திறனை வளர்ப்பதற்கான ஒப்பந்தம் பங்களாதேஷ் அரசாங்கத்துடன் கையெழுத்தானது.
நிகழ்ச்சியின் போது, ஸ்மார்ட் சிட்டி, இந்திரா பர்யவரன் பவன்: ஜீரோ எனர்ஜி பில்டிங், இந்திய நாடாளுமன்றம், புது தில்லி முனிசிபல் கவுன்சில், பிரதான்மந்திரி சங்க்ரலயா போன்ற பல்வேறு வளர்ச்சிப் பணிகள் மற்றும் நிறுவனங்களைப் பார்வையிட பங்கேற்பாளர்கள் அம்பலப்படுத்தப்படுவார்கள்.
தொடக்க அமர்வின் போது, டாக்டர். பூனம் சிங், டாக்டர். அசுதோஷ் சிங், டாக்டர் சஞ்சீவ் சர்மா ஆகியோர் நிகழ்ச்சியை ஒழுங்கமைப்பதில் ஈடுபட்டனர்.
ஜல்சக்தி அமைச்சகம்
சாம்பல் நீர் எனப்படும் கழிவு நீர் மேலாண்மையில் வழி காட்டும் தமிழ்நாட்டின் பாப்பாங்குழி கிராமம்
சுற்றுச்சூழல் மற்றும் பொது சுகாதாரக் கேடுகளை ஏற்படுத்தும் வகையில் வீடுகளின் சமையலறைகள் மற்றும் குளியல் பகுதிகளில் இருந்து நிரம்பி வழியும் அல்லது தேங்கி நிற்கும் சாம்பல் நீர் பிரச்சினையைத் தீர்க்க, தனி நபர் மற்றும் சமூக கழிவு நீர் ஊறவைக்கும் குழிகளை தமிழ்நாட்டின் காஞ்சிபுரம் மாவட்டம் ஸ்ரீபெரும்புதூர் வட்டத்தில் உள்ள பாப்பாங்குழி கிராமப் பஞ்சாயத்து அமைத்துள்ளது.
இரண்டு குடியிருப்பு பகுதிகளைக் கொண்ட பாப்பாங்குழி கிராமப் பஞ்சாயத்தில் 254 குடும்பங்களில் 1016 பேர் வசிக்கின்றனர். தலா 900 மீட்டர் நீளமுள்ள 13 தெருக்களும், ஒவ்வொன்றிலும் 30,000 லிட்டர் கொள்ளளவு கொண்ட இரண்டு மேல்நிலைத் தொட்டிகளும் இருந்தன.
கடந்த காலத்தில், முறையான சுத்திகரிப்பு செயல்முறை இல்லாத நிலையில், கிராமப்புற வீடுகளில் இருந்து தெருக்கள், காலி நிலங்கள் அல்லது நீர்நிலைகளில் கழிவு நீர் வெளியேற்றப்பட்டதன் விளைவாக நீர் மாசுபடுதல், நிலம் மாசுபடுதல் மற்றும் நீரால் பரவும் நோய்கள் ஏற்பட்டன.
இதைத் தொடர்ந்து, மாவட்ட நிர்வாகத்தின் ஆதரவுடன் 93 வீடுகளில் மகாத்மா காந்தி தேசிய ஊரக வேலைவாய்ப்பு உத்தரவாதத் திட்டத்தின் கீழ் தனிநபர் கழிவு நீர் ஊறவைக்கும் குழிகள் உருவாக்கப்பட்டன மற்றும் 161 குடும்பங்கள் கழிவுநீர் கால்வாயுடன் இணைக்கப்பட்டன.
மேலும், அப்புறப்படுத்தும் இடத்தில் இரண்டு கிடைமட்ட கழிவு நீர் ஊறவைக்கும் குழிகள் அமைக்கப்பட்டு, வடிகட்டிய நீர் பெரிய ஏரி மற்றும் ராஜந்தாங்கல் ஏரியின் நீர்நிலைகளில் விடப்பட்டது.
இந்த முன்முயற்சிகள் பஞ்சாயத்தின் தூய்மை நடவடிக்கைகளுக்குப் பெரும் பங்களிப்பை அளித்து, திறந்தவெளி மலம் கழித்தல் இல்லாத கிராமமாகவும் பாப்பாங்குழியை ஆக்கியுள்ளன.
மேலும் விவரங்களுக்கு, இந்த ஆங்கிலச் செய்திக் குறிப்பைக் காணவும்:
https://pib.gov.in/PressReleasePage.aspx?PRID=1792981
தொலைதொடர்பு மற்றும் தகவல் தொழில்நுட்ப அமைச்சகம்
மானியங்கள், பரிசுகள் வழங்கப்படுவதாக கூறும் போலியான யுஆர்எல்-கள்/வலைதளங்களை நம்ப வேண்டாம் என பொதுமக்களை இந்தியா போஸ்ட் எச்சரிக்கிறது
அண்மைக்காலமாக, வாட்ஸ்அப், இன்ஸ்டாகிராம் உள்ளிட்ட சமூக ஊடகங்களில் மின்னஞ்சல்கள், குறுந்தகவல்களின் மூலம், சில ஆய்வுகள், வினாடி-வினா வழியாக அரசு மானியங்கள் வழங்கப்படுவதாக யுஆர்எல்-கள் வைரலாகி வருவதை இந்தியா போஸ்ட் அவதானித்து வருகிறது.
இந்தியா போஸ்ட் இதுபோன்ற நடவடிக்கைகளில் ஈடுபடவில்லை என்றும், எந்தவித மானியத்தையோ, ஊக்கத்தொகைகளையோ வழங்கவில்லை என்றும் நாட்டு மக்களுக்கு தெரிவிக்கிறது. இதுபோன்ற தவறான, போலியான குறுந்தகவல்கள் மற்றும் அறிவிப்புகளைப் பெறும் மக்கள் இதனை நம்ப வேண்டாம் என்று கேட்டுக்கொள்ளப்படுகின்றனர். இதை நம்பி பிறந்த தேதி, வங்கி கணக்கு எண்கள், தொலைபேசி எண்கள், பிறந்த இடம், ஒரு முறை வழங்கப்படும் கடவுச்சொல் ஆகியவற்றைப் பகிர வேண்டாம் என்றும் அறிவுறுத்தப்படுகிறது.
இத்தகைய போலி தகவல்களைப் பரப்புவோர் மீது இந்தியா போஸ்ட் உரிய நடவடிக்கைகளை எடுத்து வருகிறது. மக்கள் இதுபோன்ற தவறான, போலியான குறுந்தகவல்கள் மற்றும் அறிவிப்புகளை நம்பி அதற்கு பதில் அளிக்க வேண்டாம் என்று மீண்டும் வலியுறுத்திக் கேட்டுக்கொள்ளப்படுகின்றனர்.
இந்தியா போஸ்ட் மற்றும் பத்திரிகை தகவல் அலுவலகத்தின் ஃபாஸ்ட் செக் பிரிவு, சமூக ஊடகங்கள் மூலம் பரப்பப்படும் இந்த யுஆர்எல்-கள்/வலைதளங்கள் போலியானவை என்று அறிவித்துள்ளன.
----
(Visitor Counter : 242
சுற்றுச்சூழல் மற்றும் வனத்துறை அமைச்சகம்
அடுத்த 5 ஆண்டுகளில் நாடு முழுவதும் 200 “நகர வனங்கள்” நகர்ப்புற காடு வளர்ப்புத் திட்டத்தின் கீழ் உருவாக்கப்படும்
நகரங்களில் பழங்கால பாரம்பரியமிக்க கிராமக் காடுகளை நகர்ப்புறக் காடுவளர்ப்புத் திட்டம் மீட்டுருவாக்கம் செய்யும்: திரு பிரகாஷ் ஜவடேகர்.
உலக சுற்றுச்சூழல் தினத்தை முன்னிட்டு, அடுத்த 5 ஆண்டுகளில் நாடு முழுவதும் 200 நகர்ப்புறக் காடுகளை உருவாக்குவதற்கான நகர வனத்திட்டம் அறிமுகப்படுத்தப்படும் என்று அரசு அறிவித்துள்ளது. வனத்துறை, நகராட்சி அமைப்புகள், தொண்டு நிறுவனங்கள், பெருநிறுவனங்கள் மற்றும் உள்ளூர் குடிமக்கள் ஆகியோரின் பங்கேற்பு மற்றும் ஒத்துழைப்பை புதுப்பித்து இந்தத் திட்டமானது செயல்படுத்தப்படும். உலக சுற்றுச்சூழல் தினம் ஒவ்வொரு ஆண்டும் ஜுன் 5ஆம் தேதி கொண்டாடப்படுகிறது. சுற்றுச்சூழல், காடுகள், பருவநிலை அமைச்சகமானது ஐக்கியநாடுகள் சபையின் சுற்றுச்சூழல் மேம்பாட்டுத் திட்டம்  அறிவிக்கும் மையக்கருத்தை கவனத்தில் எடுத்துக்கொண்டு பல்வேறு நிகழ்ச்சிகளை நடத்தும். இந்த ஆண்டின் மையக்கருத்து ”பல்லுயிர்ப்பெருக்கம்” என்பதாகும். தற்போது நிலவி வரும் கோவிட்-19 பெருந்தொற்று காலச்சூழலைக் கருத்தில் கொண்டு அமைச்சகம் இந்த ஆண்டின் மையக்கருத்தோடு கூடுதலாக நகர வனங்கள் என்பதையும் வலியுறுத்தி சுற்றுச்சூழல் தினத்தை மெய்நிகர் முறையில் கொண்டாடுகிறது.
நகரக்காடுகள் குறித்த சிறந்த நடைமுறைகள் என்ற விளக்கப்பிரசுரத்தை வெளியிட்டும் நகர வனங்கள் திட்டத்தை அறிவித்தும் மத்திய சுற்றுச்சூழல் அமைச்சர் திரு. பிரகாஷ் ஜவடேகர் உரையாற்றினார். இந்த நகர வனங்கள் நகரங்களின் நுரையீரல் போன்று செயல்படும். நகரத்தில் உள்ள வனப்பகுதிகள் அல்லது உள்ளூர் நகராட்சி அமைப்புகள் ஒப்படைக்கும் காலி நிலத்தில் இந்த நகர வனங்கள் முதன்மையாக அமைக்கப்படும். பல்லுயிர்ப் பெருக்கம் என்பதை சிறப்பு கவனத்தில் கொண்ட இந்த ஆண்டின் மையக்கருத்தான இயற்கைக்கான நேரம் என்பதை வலியுறுத்திப் பேசிய திரு ஜவடேகர் “நாம் இயற்கையைப் பாதுகாத்தால் இயற்கை நம்மைப் பாதுகாக்கும்” என்பதே அடிப்படைக் கொள்கை ஆகும் என்று குறிப்பிட்டார்.
இந்த ஆண்டின் மையக்கருத்தான பல்லுயிர்ப் பெருக்கம் என்பதை வலியுறுத்திய சுற்றுச்சூழல் அமைச்சர் “உலக நிலப்பரப்பில் 2.5 சதவிகிதம் நிலப்பரப்பை மட்டுமே கொண்டு அதிலும் பல தடைகளைக் கொண்டிருந்தாலும் இந்தியா உலகின் பல்லுயிர்ப் பெருக்கத்தில் 8 சதவிகித பங்கை வகிக்கின்றது. உலக மக்கள் தொகையில் 16 சதவிகிதத்தையும், அதே போன்று கால்நடை எண்ணிக்கையையும் பெற்றிருக்கின்ற நாடு நன்னீர் ஆதாரங்களில் 4 சதவிகிதம் அளவை மட்டுமே கொண்டுள்ளது. இவற்றையும் தாண்டி நாம் பெற்றிருக்கின்ற இந்தப் மிகப்பெரும் பல்லுயிர்ப் பெருக்கத்திற்கு, இயற்கையோடு ஒருங்கிணைந்து வாழ்தல் என்ற இந்தியாவின் சிறப்புப் பண்பே காரணம் ஆகும்.
நிகழ்ச்சியில் கலந்து கொண்ட இணையமைச்சர் திரு பாபுல் சுப்ரியோ நாட்டில் பல்லுயிர்ப் பெருக்கத்தைப் பாதுகாப்பதற்கான இன்றியமையாத செயல் உத்தியாக மரம் வளர்ப்பும், மண்ணின் ஈரப்பதமும் இருக்கவேண்டும் என்று வலியுறுத்தினார். மண்வளம் கெடுதல், நீர் மாசுபடுதல், ஆற்றுப்படுகைகளில் நீரின் அளவு குறைதல் ஆகிய பிரச்சினைகளை எதிர்கொண்டு தீர்க்கவேண்டும் என்று வலியுறுத்தியதோடு இதற்காக நாம் அனைவரும் ஒருங்கிணைந்து பணியாற்ற வேண்டும் என்றும் கேட்டுக் கொண்டார்.
பாலைவனமாதலைத் தடுப்பதற்கான ஐக்கிய நாடுகள் சபை உடன்படிக்கையின் , செயல் இயக்குநரான திரு. இப்ராஹிம் தியாவ் மற்றும் ஐக்கிய நாடுகள் சபையின் சுற்றுச்சூழல் மேம்பாட்டுத் திட்டத்தின் , செயல் இயக்குநர் திருமிகு இங்கர் ஆன்டர்சன் ஆகியோரும் இந்த நிகழ்ச்சியில் மெய்நிகர் பங்கேற்பாளர்களாகப் பங்கேற்று இருந்தனர்.
(
பாதுகாப்பு அமைச்சகம்
அந்தமான் மற்றும் நிக்கோபார் கட்டுப்பாட்டு மையத்தில் ‘விடுதலையின் அம்ருத் மஹோத்ஸவ' கொண்டாட்ட நிகழ்ச்சிகள்
நாட்டின் ஒரே கூட்டுப்படை கட்டுப்பாட்டு மையமான அந்தமான் மற்றும் நிக்கோபார் கட்டுப்பாட்டு மையம், 75-ஆவது சுதந்திர தினத்தைக் கொண்டாடும் வகையில் அந்தமான் மற்றும் நிக்கோபார் தீவுகளைச் சுற்றியுள்ள 50 தொலைதூர தீவுகளில் தேசியக் கொடியை ஏற்றிவைத்து, தேசிய கீதம் பாடும் நிகழ்ச்சிக்கு ஏற்பாடு செய்தது. இந்திய ராணுவம், கடற்படை, விமானப்படை மற்றும் கடலோரக் காவல்படை ஆகியவை, ஆகஸ்ட் 13-15 வரை கொடி ஏற்றும் நிகழ்வை நடத்தின. ஆண்டர்சன், கிளைட், க்ரப், இன்டர்வியூ, நார்த் சிங்க், நார்த் ரீஃப், சவுத் சிங்க், சவுத் ரீஃப் ஆகிய தீவுகளிலும் தேசியக்கொடி ஏற்றப்பட்டது.
அந்தமான் மற்றும் நிக்கோபார் தீவுகளிலிருந்து ஐஎன்எஸ் பாஸ் கப்பல் சுதந்திர தின கொண்டாட்டங்களில் பங்கேற்றது. அந்தமான் மற்றும் நிக்கோபார் கட்டுப்பாட்டு மையத்தின் நான்கு பிரிவுகளைச் சேர்ந்த 75 வீரர்கள் கலந்துகொண்ட நிகழ்ச்சியில், ஐஎன்எஸ் பாஸ் கப்பலில் தேசியக்கொடி ஏற்றி வைக்கப்பட்டு தேசிய கீதம் இசைக்கப்பட்டது. பாரம்பரியமிக்க ராணுவ முறையில் கூட்டுப்படைகளின் அணிவகுப்பும் நடைபெற்றது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1746303
உள்நாட்டு விமானப் போக்குவரத்து அமைச்சகம்
சர்வதேச பயணிகள் வருகை அதிகரிப்பு
2023 ஆம் ஆண்டின் முதல் காலாண்டில், 2022 புள்ளிவிவரங்களை விட 88% அதிகரித்துள்ளது
2023 ஆம் ஆண்டின் முதல் காலாண்டில் திட்டமிடப்பட்ட சர்வதேச நடவடிக்கைகளுக்காக திட்டமிடப்பட்ட இந்திய மற்றும் வெளிநாட்டு நிறுவனங்களில் கொண்டு செல்லப்பட்ட பயணிகள், கிடைக்கக்கூடிய தற்காலிக புள்ளிவிவரங்களின்படி 2022 ஆம் ஆண்டின் முதல் காலாண்டின் பயணிகள் புள்ளிவிவரங்களை விட சுமார் 88% அதிகரிப்பைக் காட்டுகின்றனர்.
கொவிட்-19 காரணமாக சர்வதேச பயணிகளின் எண்ணிக்கை கடுமையாக பாதிக்கப்பட்டுள்ளது. எவ்வாறாயினும், 27.03.2022 முதல் திட்டமிடப்பட்ட சர்வதேச வணிக பயணிகள் நடவடிக்கைகள் மீண்டும் தொடங்கப்பட்ட பின்னர் விமான பயணிகளின் மீட்சியால் நிலைமை மேம்பட்டுள்ளது.
கிடைக்கக்கூடிய தற்காலிக புள்ளி விவரங்களின்படி சர்வதேச பயணிகளுக்கான திட்டமிடப்பட்ட உள்நாட்டு விமானங்களின் சந்தை பங்கு அதிகரிப்பைக் காட்டவில்லை.
உள்நாட்டு மற்றும் சர்வதேச பயணிகளை ஈர்க்கவும், நாட்டில் விமானத் துறையை ஊக்குவிக்கவும், அரசாங்கம் பின்வரும் நடவடிக்கைகளை எடுத்துள்ளது:
 உள்நாட்டுத் துறையில் பிராந்திய இணைப்பை மேம்படுத்துவதற்காக, அமைச்சகம் உடான் திட்டத்தை செயல்படுத்துகிறது.
 சர்வதேசத் துறையில், சார்க்  மற்றும் ஆசியான் நாடுகளுக்கு இந்தியாவின் 18 சுற்றுலாத் தலங்கள் கிடைக்கின்றன, அவற்றில் இருந்து இந்தியாவின் நியமிக்கப்பட்ட நிறுவனங்கள் மற்றும் சார்க் மற்றும் ஆசியான் நாடுகளின் நியமிக்கப்பட்ட நிறுவனங்கள் வரம்பற்ற நடவடிக்கைகளை மேற்கொள்ள முடியும். கூடுதலாக, தேசிய சிவில் விமானப் போக்குவரத்துக் கொள்கை, 2016 இன் படி, அரசாங்கம் பரஸ்பர அடிப்படையில், டெல்லியில் இருந்து 5000 கி.மீ தூரத்திற்கு அப்பால் அமைந்துள்ள சார்க் நாடுகள் மற்றும் நாடுகளுக்கு திறந்த வான ஏற்பாடுகளை வழங்கியுள்ளது. தற்போதைய நிலவரப்படி, இந்தியா 23 நாடுகளுடன் திறந்த வான ஏற்பாடுகளைக் கொண்டுள்ளது, இது இந்தியாவுக்கும் இந்த நாடுகளுக்கும் இடையில் வரம்பற்ற நடவடிக்கைகளை எளிதாக்கியுள்ளது.
சிவில் விமானப் போக்குவரத்து அமைச்சகத்தின் இணை அமைச்சர் ஜெனரல்  வி.கே.சிங்  இன்று மக்களவையில் ஒரு கேள்விக்கு எழுத்துப்பூர்வமாக அளித்த பதிலில் இந்த தகவலைத் தெரிவித்தார்.
புதிய மற்றும் புதுப்பிக்கத்தக்க எரிசக்தி அமைச்சகம்
மத்திய அரசின் புதிய மற்றும் புதுப்பிக்கத்தக்க ஆற்றல் அமைச்சகத்தின் செயலராக திரு.இந்து சேகர் சதுர்வேதி  பொறுப்பேற்பு.
மத்திய அரசின் புதிய மற்றும் புதுப்பிக்கத்தக்க ஆற்றல் அமைச்சகத்தின் புதிய செயலராக, திரு. இந்து சேகர் சதுர்வேதி  இன்று பொறுப்பேற்றார். 1987 ஆம் ஆண்டில் ஐஏஎஸ் அதிகாரியாக தேர்ந்தெடுக்கப்பட்ட திரு. சதுர்வேதி ஜார்க்கண்ட் மாநிலப் பிரிவைச் சேர்ந்தவர். இந்த அமைச்சகத்தின் செயலராக இருந்த திரு.ஆனந்த் குமார், மத்திய கலாச்சார அமைச்சகத்தின் செயலராக பொறுப்பேற்றதையடுத்து திரு.சதுர்வேதி இப்போது இந்தப் பொறுப்பை ஏற்றுள்ளார்.
முறையாகப் பொறுப்பேற்ற பிறகு, திரு.சதுர்வேதி அமைச்சகத்தின் மூத்த
அதிகாரிகளை சந்தித்து, அமைச்சகத்தின் முன்னாள் உள்ள பணிகள் குறித்தும் பல்வேறு விஷயங்கள் குறித்தும் கேட்டறிந்தார்.
இதற்கு முன்னர் திரு.சதுர்வேதி ஜார்கண்ட் அரசின் கூடுதல் தலைமை செயலராகவும், சுற்றுச்சூழல் மற்றும் வனங்கள், பருவ நிலை மாற்றம் ஆகிய துறைகளுக்கான அமைச்சகத்தின், பருவநிலை மாற்றத் துறையின் கூடுதல் செயலராகவும் பணியாற்றி வந்தார்.
(Visitor Counter : 107
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசித் திட்டத்தின் கீழ் இந்தியா இதுவரை 179.72 கோடி தடுப்பூசி டோஸ்கள் செலுத்தியுள்ளது.
இந்தியாவில் கொவிட் சிகிச்சை பெறுபவர்களின் எண்ணிக்கை 42,219 கொவிட் சிகிச்சை பெறுபவர்கள் 0.10%ஆக உள்ளனர்.
குணமடைந்தோர் விகிதம் தற்போது 98.70%சதவீதம்
கடந்த 24 மணி நேரத்தில் 6,208 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 4,24,26,328 என அதிகரித்துள்ளது.
கடந்த 24 மணி நேரத்தில் 4,194 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம் 0.52 சதவீதம் ஆகும்
வாராந்திர பாதிப்பு விகிதம் 0.55 சதவீதம் ஆகும்
இதுவரை மொத்தம் 77.68 கோடி கொவிட் பரிசோதனைகள் செய்யப்பட்டுள்ளன. கடந்த 24 மணி நேரத்தில் 8,12,365 கொவிட் பரிசோதனைகள் செய்யப்பட்டுள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1804943
(
குறு சிறு மற்றும் நடுத்தர தொழில் துறை அமைச்சகம்
தற்சார்பு இந்தியா நிதி
தற்சார்பு இந்தியா தொகுப்பின் ஒரு பகுதியாக, எம்.எஸ்.எம்.இ.க்களுக்கு ஃபண்ட் ஆஃப் ஃபண்ட்ஸ்  மூலம் ரூ.50,000 கோடி பங்கு உட்செலுத்துதல் அறிவிக்கப்பட்டது. இந்த அறிவிப்புக்கு இணங்க, வளர்ந்து பெரிய அலகுகளாக மாறும் திறனையும் சாத்தியக்கூறுகளையும் கொண்ட குறு, சிறு மற்றும் நடுத்தரத் தொழில் நிறுவனங்களில் ரூ. 50,000 கோடியை சமபங்கு நிதியாக வழங்குவதற்காக தற்சார்பு இந்தியா  நிதியம் அமைக்கப்பட்டுள்ளது. ரூ. 50,000 கோடி மதிப்பிலான இந்த நிதியத்தின் கீழ், மத்திய அரசிடமிருந்து ரூ.10,000 கோடியும், தனியார் பங்கு / தொழில் மூலதன நிதிகள் மூலம் ரூ.40,000 கோடியும் ஒதுக்கீடு செய்யப்பட்டுள்ளது.
2021 ஆம் ஆண்டில் தொடங்கப்பட்டதிலிருந்து, எம்.எஸ்.எம்.இ.க்கான திருந்திய நிதியின் கீழ் மொத்த பங்கு உட்செலுத்துதல் ரூ.4,885 கோடியை எட்டியது, இதில் மத்திய அரசின் பங்களிப்பு ரூ.529.40 கோடியும் அடங்கும்.
எம்.எஸ்.எம்.இ துறைக்காக மத்திய அரசு பல முன்முயற்சிகளை மேற்கொண்டுள்ளது, அவற்றுள் பின்வருவன அடங்கும்:
- எம்.எஸ்.எம்.இ.க்களுக்கான சாம்பியன்ஸ் 2.0 போர்ட்டல் 27.06.2023 அன்று தொடங்கப்பட்டது;
- எம்.எஸ்.எம்.இ சாம்பியன்ஸ் திட்டம், பின்வருவனவற்றை உள்ளடக்கியது
- எம்.எஸ்.எம்.இ- நீடித்த தன்மைகொண்டது
- எம்.எஸ்.எம்.இ- போட்டி  மற்றும்
- எம்.எஸ்.எம்.இ- புதுமை கண்டுபிடிப்பு  இது எம்.எஸ்.எம்.இ.க்கு நிதி உதவி வழங்குகிறது;
- 2023-24 ஆம் ஆண்டிற்கான வரவு செலவுத் திட்டத்தில் குறு
- மற்றும் சிறு நிறுவனங்களுக்கான கடன் உத்தரவாத நிதி அறக்கட்டளையின் தொகு நிதியில் ரூ.9,000 கோடி உட்செலுத்தப்படும் என்று அறிவிக்கப்பட்டது.
- "எம்.எஸ்.எம்.இ செயல்திறனை உயர்த்துதல் மற்றும் விரைவுபடுத்துதல்", இது மத்தியிலும் மாநிலங்களிலும் எம்.எஸ்.எம்.இ திட்டத்தின் நிறுவனங்கள் மற்றும் நிர்வாகத்தை வலுப்படுத்துவது மற்றும் எம்.எஸ்.எம்.இ துறையின் கடன் மற்றும் சந்தைக்கான அணுகலை அதிகரிப்பது, தொழில்நுட்ப மேம்பாடு மூலம் உறுதியான திறன்களை அதிகரிப்பது, தாமதமான கொடுப்பனவுகளின் நிகழ்வுகளைக் குறைப்பது ஆகியவற்றை நோக்கமாகக் கொண்டுள்ளது;
- வருமான வரிச் சட்டம், 1961 இன் பிரிவு 43 பி  நிதிச் சட்டம் 2023 போன்றவற்றில் திருத்தம்.
இத்தகவலை மத்திய சிறு மற்றும் நடுத்தரத் தொழில் துறை இணையமைச்சர் திரு பானு பிரதாப் சிங் வர்மா மக்களவையில் எழுத்துப்பூர்வமாக அளித்த பதிலில் தெரிவித்துள்ளார்.
விண்வெளித்துறை
குறுகிய காலத்திற்குள் விண்வெளித்துறை சார்ந்த 140 ஸ்டார்ட்அப்கள் மூலம் இந்தியா சிறந்த இடத்தைப் பெற்றுள்ளது ; முழு உலகமும் அதை ஒப்புக்கொள்ளத் தொடங்கியுள்ளது - டாக்டர் ஜிதேந்திர சிங்
விண்வெளித் தொழில்நுட்பத்தில் இந்தியாவின் திறனை முழு உலகமும் அங்கீகரிக்கத் தொடங்கியுள்ளதாக மத்திய அறிவியல் மற்றும் தொழில்நுட்பத் துறை, அணுசக்தி மற்றும் விண்வெளித் துறை இணையமைச்சர் டாக்டர் ஜிதேந்திர சிங் கூறினார்.
ஜி-20 4-வது பதிப்பின் விண்வெளி பொருளாதார தலைவர்கள் கூட்டத்தின் தொடக்க விழாவில் இன்று உரையாற்றிய டாக்டர் ஜிதேந்திர சிங், இந்தியாவின் விண்வெளித் துறையில் தனியார் நிறுவனங்களுக்கு அனுமதியளித்த பெருமை பிரதமர் நரேந்திர மோடியையே சேரும் என்று கூறினார். மற்ற நாடுகளுடன் ஒப்பிடும்போது இந்தியா தனது விண்வெளிப் பயணத்தை பல ஆண்டுகளுக்குப் பிறகே தொடங்கினாலும், இன்று இந்திய நிறுவனங்கள் விண்வெளித்துறையில் சிறந்து விளங்குவதாகவும் அவர் கூறினார்.
அண்மையில் பிரதமர் நரேந்திர மோடி அமெரிக்கா சென்றிருந்தபோது, விண்வெளி தொடர்பான ஒப்பந்தங்கள் அவரது பயணத்தின் முக்கிய அங்கமாக இருந்ததாகவும், விண்வெளித் தொழில்நுட்பத்தில் சிறந்து விளங்குவதாகக் கருதப்படும் நாடுகள் கூட, இன்று இந்தியாவையே எதிர்நோக்கி இருப்பதாகவும் அமைச்சர் ஜிதேந்திர சிங் சுட்டிக்காட்டினார். விண்வெளி ஆராய்ச்சியில் சர்வதேச ஒத்துழைப்பு இன்றியமையாதது எனவும், உலகப் பொருளாதாரத்தில் விண்வெளிப் பொருளாதாரத்தின் பங்கை மேம்படுத்த உலக நாடுகள் ஒன்றிணைந்து செயல்படுவது காலத்தின் தேவை எனவும் டாக்டர் ஜிதேந்திர சிங் கூறினார்.